352 
Foredrageren kortelig Marktidslens Grupperingsforhold og 
fremviste et i den Henseende oplysende Kort. 
Etatsraad Hofman (Bang) bemærkede, at disse Re¬ 
sultater stemmede ganske overens med Landmandens Er¬ 
faringer, idet man, naar man paa en større Mark ser Tidslen 
optræde, altid finder den i Kolonier og sjeldnere tillige 
spredt i enkelte Exemplarer over den hele Mark. Hvad 
selve Kolonierne angaar, maa man undre sig over at se, at 
de enkelte Planter ikke staa tættere, end de gjøre; der 
findes en Mængde Udløbere ofte langt borte, og Taleren 
maatte tilstaa, at han før de nu modtagne interessante 
Oplysninger ikke vilde have tænkt sig Muligheden af, at alle 
disse Udløbere hidrørte fra én Plante. 
Dr. Cleve omtalte derefter Ishavsformerne af 
Diatomaceer og foreviste nogle af de mærkeligere. 
Viceordføreren (Prof. Joh. Lange) foreviste det 
tredie og sidste Hefte af Supplementbindet til „Flora 
danica“, hvortil Forarbeiderne ere saa vidt fremrykkede, at 
det kan ventes at udkomme i Foraaret 1874. 
Som bekjendt, var det Værkets oprindelige Plan, at det 
skulde indeholde alle vildt voksende Planter i Danmark og 
Hertugdømmerne, Grønland, Island, Færøerne og Norge. 
Efter Norges politiske Adskillelse udelukkedes de norske 
Planter, men senere (1840) bestemtes det, at der i et 
Supplement, bestaaende af 3 Hefter, skulde afbildes de 
norske Arter, som ikke tidligere vare optagne i Værket, 
samt tillige saadanne svenske Arter, som ikke findes i 
Danmark med Bilande. 
Naar Suppplementbindet med dette Hefte er af¬ 
sluttet, vil der endnu af selve Hovedværket udkomme 
et Bind (3 Hefter), og da det er bestemt, at Hefterne 
skulle udkomme med 3 Aars Mellemrum, vil der altsaa 
medgaa omtrent 10 Aar, inden det hele Værk kan blive 
